बॉलीवुड डेस्क, मुंबई. महानायक अमिताभ बच्चन का पॉपुलर शो कौन बनेगा करोड़पति सीजन 11 के लिए ऑनलाइन रजिस्ट्रेशन कल यानी 1 मई से शुरू होने जा रहे हैं. टीवी पर अगस्त से केबीसी का प्रीमियर होना शुरू होगा. लेकिन इससे पहले रजिस्ट्रेशन प्रोसेज 1 मई से शुरू हो जाएगा. जिसके लिए गूगल पर अभी से खूब सर्च किया जा रहा है कि ऑनलाइन आवेदन कैसे करें. इसीलिए इनखबर आपके लिए लाया है कि अमिताभ बच्चन के शो कौन बनेगा करोड़पति के लिए रजिस्ट्रेशन की पूरी प्रक्रिया और डेट व पूरी जानकारी.
कुछ दिन पहले ही केबीसी के प्रोमो वीडियो के जरिए अमिताभ बच्चन ने बताया कि जो लोग हॉट सीट पर बैठना चाहते हैं व करोड़पति देखने का सपना सच करना चाहते हैं तो ऐसे लोगों का सपना जल्द ही पूरा हो सकता है. वह एक बार फिर सवाल पूछेंगे और सही जवाब देने वाला बन सकता है करोड़पति. लेकिन इस सपने को पूरा करने के लिए दर्शकों को केबीसी सीजन 11 के लिए 1 मई 2019 को रजिस्ट्रेशन करना होगा.
कौन बनेगा करोड़पति 11 के लिए ऐसे करें रजिस्ट्रेशन
कौन बनेगा करोड़पति के लिए रजिस्ट्रेशन करने के लिए Sony LIV की वेबसाइट या ऐप पर जाएं और वहां दिए गए फॉर्म को भरें. ध्यान दें कि फर्जी वेबसाइट पर अपनी निजी डिलेट न भरें व फर्जीवाड़े से सावधान रहें. सोनी लिव की ऑफिशियल वेबसाइट पर फॉर्म मौजूद है जिसमें नाम, उम्र, लिंग और कॉन्टेक्ट डिटेल आदि भरनी होगी. जिसे सब्मिट करने के साथ ही आपकी रजिस्ट्रेशन की प्रक्रिया पूरी हो जाएगी. साथ ही ईमेल आईडी या मोबाइल पर कन्फर्मेशन मैसेज भी आ सकता है.
ऐसे दें केबीसी में पूछे गए सवालों का जवाब
इस शो में हॉट सीट पर बैठने के लिए सबसे पहले यह चरण हैं जिसमें फैंस को रजिस्ट्रेशन करना होगा. अमिताभ बच्चन के पूछे गए सवालों के जवाब को दर्शक SMS, केबीसी मोबाइल ऐप, IVRS या सोनी LIV ऐप के द्वारा भी दिए जा सकते हैं. साथ ही हॉट स्टार पर भी जवाब दे सकते हैं.
केबीसी 11 के लिए रजिस्ट्रेशन करवाने की शर्तें
कौन बनेगा करोड़पति 11 के लिए रजिस्ट्रेशन सिर्फ वह लोग कर सकते हैं जो भारतीय हैं और जिन पर कोई आपराधिक रिकॉर्ड न हो. साथ ही हॉट सीट पर जाने के लिए उम्र 18 साल होना जरूरी है.
One response to "KBC Season 11 Online Registration 2019: अमिताभ बच्चन के शो कौन बनेगा करोड़पति 11 के लिए कल से रजिस्ट्रेशन शुरू, ऐसे करें केबीसी 11 के लिए ऑनलाइन आवेदन"देश और दुनिया की ताजातरीन खबरों के लिए हमे फॉलो करें फेसबुक,गूगल प्लस, ट्विटर पर और डाउनलोड करें Inkhabar Android Hindi News App